เอ็มเอฟซีบัวหลวงขายกองกิมจิ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “เอ็มเอฟซีบัวหลวง” เปิดขายกองทุนพันธบัตรเกาหลี มีให้เลือกลงทุนสั้น 3 เดือน จนยาว 1 ปี 10 เดือน
นายพิชิต อัคราทิตย์ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า หลังจากปิดยอดขายของกองทุนเปิด MKorea 12M3 ได้กว่า 700 ล้านบาท และยังคงมีผู้สนใจลงทุนในตราสารหนี้ต่างประเทศ เอ็มเอฟซีจึงเปิดขายกองทุนเปิดเอ็มเอฟซี อินเตอร์เนชั่นแนล สเตเบิ้ล อินคัม ฟันด์ 3 หรือ IMSI 3 มูลค่าโครงการ 2,000 ล้านบาท อายุโครงการ 1 ปี 10 เดือน เน้นลงทุนในตราสารหนี้ภาครัฐต่างประเทศ ได้แก่ เกาหลีใต้ กองทุนจะเปิดขายตั้งแต่วันนี้ถึง 8 มิ.ย. 2553
สำหรับตราสารที่จะลงทุนมีความมั่นคงและความเสี่ยงต่ำ โดยผู้ลงทุนจะได้รับผลตอบแทนจากเงินค่าขายคืนหน่วยลงทุนทุก 3 เดือน ซึ่งบริษัทจะรับซื้อคืนหน่วยลงทุนแบบอัตโนมัติ และโอนเงินค่าขายคืนเข้าบัญชีเงินฝากของผู้ลงทุน
หลังจากครบอายุกองทุนแล้วบริษัทจะสับเปลี่ยนหน่วยลงทุนอัตโนมัติไปยังกองทุนเปิดเอ็มเอฟซี พันธบัตรตลาดเงิน (MMGOV) ซึ่งเป็นกองทุนรวมตลาดเงินที่มีความมั่นคง ซึ่งเน้นลงทุนในตราสารหนี้ภาครัฐ และสามารถซื้อขายหน่วยลงทุนได้ทุกวันทำการ เพื่อสนับสนุนการลงทุนอย่างต่อเนื่องของผู้ถือหน่วยลงทุน 
ด้าน บลจ.บัวหลวง เปิดขายกองทุนใหม่ กองทุนรวมบัวหลวงธนสารพลัส 21/10 เน้นลงทุนในพันธบัตรรัฐบาลเกาหลีใต้ อายุการลงทุนประมาณ 3 เดือน ขนาดโครงการ 1,000 ล้านบาท และกองทุนรวมบัวหลวงธนสารพลัส 22/10 อายุลงทุนประมาณ 8 เดือน ขนาดโครงการ 1,000 ล้านบาท เปิดขายครั้งเดียววันที่ 411 มิ.ย.นี้